Die ondernemings Praesidium Advisory en Praesidium Wealth het ’n afdwingbare onderneming onderteken om ’n bestuurder aan te stel wat die geld van kliënte wat in die buiteland belê is, terug te kry.
Ingevolge die afdwingbare verbintenis stem die partye in om al die geld van Praesidium se kliënte wat oorsee gehou word te repatrieer na ’n Suid-Afrikaanse bankrekening.
Die partye het ook ooreengekom dat ’n bestuurder ingevolge die Wet op Finansiële Instellings (Beskerming van Fondse) aangestel sal word om die geld aan die kliënte te versprei.
Die FSCA wys kliënte van die welvaartbestuurder daarop dat die ooreenkoms nie beteken dat hulle hul volle beleggings sal terugkry nie.
“Om die waarheid te sê, op grond van die ondersoek tot dusver is daar ’n sterk aanduiding dat die meeste kliënte se geld waarskynlik nie verhaal sal word nie.”
Die FSCA het die publiek daarop gewys dat die entiteit wat ondersoek word, nie verbind is nie aan Praesidium Capital Management, wat ook gelisensieer is as ’n finansiëlediensteverskaffer.